Nå kommer våren til Sør-Norge: – Det blir store kontraster
– Et uforutsigbart skydekke gjør det vanskelig å spå hvor varmt det blir, men særlig Aust-Agder og Telemark kan få veldig pent vær. Hvis solen får skinne lenge nok, kan det bli opp mot 17 grader for eksempel i Kristiansand, sier vakthavende meteorolog Ina Ynnestad i StormGeo. Tre steder i Norge målte tosifret antall plussgrader for første gang torsdag: Åmli (10,8), Drammen (10) og Stokke (10). Den lista skal raskt bli betydelig lengre. – Det er hyggelig å se sånne tall når vi går mot våren. På Sør- og Østlandet vil det bare bli varmere og varmere gjennom helgen, så flere vil oppleve relativt høye temperaturer på dagtid, sier Ynnestad.iPhone/iPad, Android ... eller sjekk pent.noMen dessverre får ikke alle kjenne på vårvarmen helt ennå. I Finnmark, Troms og Nordland vil temperaturen synke gjennom helgen, mens vinden tiltar i styrke. Forskning: Så mye varmere kan kloden være i 2100 Nedbøren som utover lørdagen vil komme som regn, faller trolig som snø søndag. Sammen med all vinden vil det føre til en betydelig snøskredfare. – Hvis du absolutt skal gå deg en tur i helgen, bør den legges til lørdag. Søndag får vi en skikkelig ruskete dag i nord, særlig på kysten av Finnmark. Der kan vinden komme opp i nordvestlig full storm. Snøhule kollapset over skoleelever: – Vi gravde alt vi kunne De store kontrastene skyldes et høytrykk som bygger seg opp over de britiske øyer, slik at lavtrykket tvinges inn i en nordligere bane inn mot Barentshavet. – Det er særlig kysten av de tre nordligste fylkene som vil få en uværssøndag. I indre strøk vil det bli en del lettere og også perioder med sol, sier Ynnestad.Vestlandet og Midt-Norge vil ikke få de samme temperaturene som i sør og øst, men sør for Sogn og Fjordane kan vi likevel vente oss mye sol. – Det er et tydelig skille mellom det kalde været i nord og det mildere været ellers i landet. I Trondheim vil temperaturen stige frem mot omkring syv grader søndag, mens Bergen kan komme opp mot ti grader. Sett denne? Klimaforsker tror ikke lenger verden kan reddes – På Vestlandet vil vi nok få noen byger, men det er ikke snakk om store mengder nedbør sør for Sogn og Fjordane.
Mens gradestokken kan vise opp mot 17 grader i sør, må Nord-Norge belage seg på ruskevær og kulde.